***Správa o výsledkoch výchovno-vzdelávacej činnosti a podmienkach Základnej umeleckej školy v Rajci***

***za školský rok 2022/2023***

**Predkladá:**

PaedDr. Marián Remenius

riaditeľ školy

Prerokované v pedagogickej rade ZUŠ dňa 04.09.2023

**Vyjadrenie rady školy:**

Rada školy odporúča zriaďovateľovi

Mestu Rajec

..........................................................

schváliť

Správu o výchovno-vzdelávacej činnosti Základnej umeleckej školy v Rajci, jej výsledkoch a podmienkach za školský rok 2022/2023.

Bc. Jaroslav Jankech

predseda Rady školy ZUŠ

**Stanovisko zriaďovateľa:**

RAJEC

mesto………………………………….

schvaľuje

Správu o výchovno-vzdelávacej činnosti Základnej umeleckej školy v Rajci, jej výsledkoch a podmienkach za školský rok 2022/2023.

.............................................

za zriaďovateľa

***Základná umelecká škola, 1. mája 412/1, 01501 Rajec***

***Správa o výsledkoch výchovno-vzdelávacej činnostia podmienkach Základnej umeleckej školy v Rajci***

***za školský rok 2022/2023***

***Vypracovali:***

*PaedDr. Marián Remenius, riaditeľ školy*

*PaedDr. Katarína Macková, PhD., zástupkyňa riaditeľa školy*

***Obsah:***

**I.** Všeobecná časť

**II.** Hudobný odbor

**III.** Tanečný odbor

**IV.** Výtvarný odbor

**V.** Záver

***Východiská a podklady:***

***Správa je vypracovaná v zmysle:***

*1. vyhlášky Ministerstva školstva SR č. 9/2006 Z. z. zo 16. 12. 2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.*

*2. koncepcie rozvoja školy na školský rok 2022/2023*

*3. plánu práce školy na školský rok 2022/2023*

*4. vyhodnotenia plánov práce jednotlivých predmetových komisií a oddelení*

*5. informácií o činnosti Rady školy pri ZUŠ v Rajci*

*6. ďalších podkladov*

***I.***

***Základná umelecká škola,1. mája 412/1, 01501 Rajec***

***Základné identifikačné údaje:***

|  |
| --- |
| **Názov školy**: Základná umelecká škola |
| **Adresa školy**: 1. mája 412/1 |
| **Telefón/fax**: 041/5422075 |
| **Internetová adresa**: mzusrajec@gmail.com |
| **Zriaďovateľ**: Mesto Rajec |

***Vedúci zamestnanci školy:***

|  |  |
| --- | --- |
| PaedDr. Remenius Marián | riaditeľ školy |
| PaedDr. Macková Katarína, PhD. | zástupkyňa riaditeľa školy |
|  |  |

***Členovia pedagogického zboru:***

|  |  |
| --- | --- |
| Bc. Rajtárová Eva | klavírna a keyboardová trieda, korepetície |
| Mgr. Kšiňan Martin | triedy výtvarného odboru |
| Mgr. art. Gajan Igor | akordeónová trieda |
| Gamboš Anton, Dis. art. | trieda dychových nástrojov |
| Bc. Balvonová Silvia | spevácka trieda |
| Mgr. art. Romančíková Zuzana | triedy tanečného odboru |
| Mgr. art. Hodas Juraj | trieda dychových a bicích nástrojov |
| Mgr. Podhradská Katarína | klavírna a keyboardová trieda |
| PaedDr. Jurdíková Miroslava | klavírna a keyboardová trieda, HN |
| Ing. Jakubík Peter, DiS. art. | trieda dychových nástrojov |
| Jakubíková Anna , DiS. art. | akordeónová trieda |
| Bc. Jankech Jaroslav | gitarová trieda |
| Oľga Szaniewska, DiS. art./1.polrok/ Mgr. Marián Remenec /2. polrok/ | husľová trieda |
| Mgr. Martina Sandanusová | klavírna trieda, korepetície |
| Mgr. Križanová Anna | triedy hudobnej náuky |
| Mgr. Chovančíková Júlia | triedy výtvarného odboru |
| Mgr. Smudová Katarína (MD) | akordeónová trieda |
| Gambošová Viera, DiS. art. | akordeónová trieda |
| PaedDr. Macková Katarína, PhD. | triedy hudobnej náuky a spevu |
| PhDr. Dudová Katarína, PhD. | husľová trieda |
| Mgr. Zuzana Žideková (MD) | husľová trieda |
| Pažická Oľga, DiS. art. | violončelová trieda |
| Mgr. Poláčeková Katarína (MD) | triedy výtvarného odboru |
| PaedDr. Remenius Marián | triedy výtvarného odboru |
| PaedDr. Hudeková Mária | husľová trieda |
| Bc. Milo Marek | klavírna a keyboardová trieda, cirkevná hudba, korepetície |
| Kompaník Roman, DiS. art. | klavírna a keyboardová trieda, |
| Mgr. Kašík Karol, DiS. art. | spevácka trieda |
| Mgr. Vašková Iveta | gitarová trieda |
| Mgr. Šimeková Kristína, DiS. art. | klavírna trieda |
| Úradník Jozef, Dis. art. | trieda dychových a bicích nástrojov |

***Ostatní zamestnanci:***

**Kšiňan Jakub­–** IKT podpora, technik

***Umeleckú radu tvorili vedúci zamestnanci školy a vedúci predmetových komisií:***

|  |  |
| --- | --- |
| PaedDr. Remenius Marián | riaditeľ školy |
| PaedDr.Macková Katarína, PhD. | zástupkyňa riaditeľa školy |
| Mgr. Kšiňan Martin | výtvarný odbor |
| Mgr. art. Hodas Juraj | oddelenie dychových a bicích nástrojov |
| Mgr. art. Romančíková Zuzana | tanečný odbor |
| Jakubíková Anna, DiS. art. | akordeónové oddelenie |
| Mgr. Podhradská Katarína | klavírne oddelenie |
| PaedDr. Macková Katarína, PhD. | oddelenie hudobnej náuky |
| Bc. Jankech Jaroslav | sláčikové a strunové oddelenie |
| Mgr. Kašík Karol, DiS. art. | spevácke oddelenie |

***Údaje o Rade školy a iných poradných orgánov školy:***

Rada školy ZUŠ v Rajci bola ustanovená 27. 3. 2000.

Funkčné obdobia: 27. 03. 2000 – 2004; predseda: Oľga Pažická

22. 01. 2004 – 2008; predseda: Oľga Pažická

18. 03. 2008 – 2012;predseda: Oľga Pažická

23. 03. 2012 – 2016***;*** predseda: Oľga Pažická

18. 03. 2016 - 2022; predseda: Bc. Jaroslav Jankech

***Členovia Rady školy:***

|  |  |
| --- | --- |
| Bc. Jaroslav Jankech | predseda Rady školy |
| Mgr. Martin Kšiňan | podpredseda Rady školy |
| Ing. Dáša Blažeková | za zriaďovateľa |
| Martin Matejka | za zriaďovateľa |
| Mgr. Tomáš Stránsky | za zriaďovateľa |
| Ing. Dita Jarinová | za zriaďovateľa |
| Mgr. Miroslava Dubcová | za rodičov žiakov školy |
| Alena Uríková | za rodičov žiakov školy |
| Ing. Jozef Macko | za rodičov žiakov školy |
| Mgr. Marcela Tabačková | za rodičov žiakov školy |
| Bc. Emília Jakubská | za ostatných zamestnancov školy |

***Údaje o počte žiakov ZUŠ Rajec: (žiaci študujúci dva hlavné predmety, príp. dva odbory sú započítaní v každom z nich):***

|  |  |  |
| --- | --- | --- |
| ODBORY | STAV K 15. 09. 2022 | ŠTÚDIUM PRE DOSPELÝCH – stav k 15. 09. 2022 |
| Hudobný | 302 | 8 |
| Výtvarný | 154 | 0 |
| Tanečný | 73 | 0 |
| Liter. – dramatic. | 0 | 0 |
| **SPOLU:** | **529** | 8 |

***Údaje o počte prijatých detí do prípravného štúdia a 1. ročníka k 15. 09. 2022:***

|  |  |
| --- | --- |
| **ODBORY** | **POČET ŽIAKOV** |
| Hudobný | 86 |
| Výtvarný | 52 |
| Tanečný | 54 |
| Liter. – dramatic. | 0 |
| **SPOLU:** | **192** |

***Údaje o počte zamestnancov k 15. 09. 2022:***

|  |  |  |  |
| --- | --- | --- | --- |
| PEDAGOGICKÍ  ZAMESTNANCI | | NEPEDAGOGICKÍ  ZAMESTNANCI | |
| Spolu | 31 | Spolu | 4 |
| Kvalifikovaní | 31 | Admin.-hospodár. pracovník | 1 |
| Nekvalifikovaní | 0 | Školníčka, upratovačka | 1 |
| Dopĺňajú si vzdelanie | 0 | Správca PC siete | 1 |
|  |  | Upratovačka | 1 |

***Údaje o ďalšom vzdelávaní pedagogických zamestnancov ZUŠ Rajec:***

|  |  |
| --- | --- |
| FORMA VZDELÁVANIA | POČET VZDELÁVANÝCH ZAMESTNANCOV |
| externá aj denná forma, kvalifikačné, adaptačné aj predatestačné vzdelávanie | **0**  (všetky druhy pracovných pomerov) |

|  |  |  |  |
| --- | --- | --- | --- |
| PRIEBEH VZDELÁVANIA (POČET) | | |  |
| ukončilo k 30. 06. | pokračuje | nepokračuje | začalo |
| 0 | 0 | 0 | 0 |

***Zoznam študijných odborov a ich zameraní, v ktorých škola zabezpečuje výchovu a vzdelávanie:***

**Hudobný odbor**:

**Prípravné štúdium**

*Učebný plán číslo:****1a***

Predmet : 1. Prípravná hudobná výchova

2. a) Príprava ku hre na nástroji, alebo prípravná hlasová výchova

b) Príprava ku hre na nástroji – individuálne štúdium

*Učebný plán číslo:****1b***

Predmet : 1. Prípravná hudobná výchova

2. a) Príprava ku hre na nástroji, alebo prípravná hlasová výchova

b) Príprava ku hre na nástroji, alebo prípravná hlasová výchova – individuálne

štúdium

**I. stupeň – Základné štúdium**

*Učebný plán číslo:****3***

Študijné zameranie: Hra na klavíri, hra na keyboarde

*Učebný plán číslo:****4***

Študijné zameranie: Hra na husliach, violončele, gitare, akordeóne

*Učebný plán číslo:****5***

Študijné zameranie: Hra na sopránovej zobcovej flaute

*Učebný plán číslo:****7***

Študijné zameranie : Hlasová výchova, spev

*Učebný plán číslo:****9***

Študijné zameranie: Hra na priečnej flaute, klarinete, saxofóne, trúbke, bicích nástrojoch

**II. stupeň a Štúdium pre dospelých**

*Učebný plán číslo:****19***

Študijné zameranie : všetky študijné zamerania II. stupňa a ŠPD

*Učebný plán číslo:****20***

Študijné zameranie: Hra na klávesových, sláčikových, dychových nástrojoch, cimbale, gitare, akordeóne a bicích nástrojoch s možnosťou hry na príbuzných elektrických a elektroakustických nástrojoch

**Tanečný odbor:**

**Prípravné štúdium**

*Učebný plán číslo:****36***

Študijné zameranie: Hudobno – pohybová výchova

**I. stupeň – Základné štúdium**

*Učebný plán číslo:****37***

Študijné zameranie: Tanec

*Učebný plán číslo:****38,*** Študijné zameranie: Tanec

**Literárno-dramatický odbor**:

**Prípravné štúdium**

*Učebný plán číslo:****41***

Študijné zameranie: Prípravná dramatická výchova

**I. stupeň – Základné štúdium**

*Učebný plán číslo:****42***

Študijné zameranie: Dramatické a slovesné oddelenie

**Výtvarný odbor** :

**Prípravné štúdium**

*Učebný plánčíslo:****52***

Študijné zameranie: Výtvarná výchova

**I. stupeň – Základné štúdium**

*Učebný plán číslo:****53,54***

Študijné zameranie: Výtvarná výchova

**II. stupeň – Základné štúdium**

*Učebný plán číslo:****56***

Študijné zameranie: Výtvarná výchova zacielená ako intenzívna príprava na ďalšie štúdium výtvarnej profesie – Výtvarná výchova zacielená na individuálnu samostatnú formu

***Spolupráca s partnerskými školami***

**ZUŠ Morava Zlín (ČR)** – v tomto školskom roku pokračovala vzájomná spolupráca, uskutočnili sa spoločné rokovania o možnej vzájomnej podpore pri spoločných koncertoch, projektoch. V tomto školskom roku sa zúčastnili žiaci so ZUŠ Morava Zlín na RHJ.

**Rajecká hudobná jar**

18. mája sa uskutočnil 14. ročník medzinárodnej interpretačnej súťaže v slovenskej tvorbe **Rajecká hudobná jar**, ktorý sa konal v Kultúrnom dome a v priestoroch Základnej umeleckej školy v Rajci. Organizácie sa zúčastnili všetci zamestnanci školy. Bez ich pomoci by určite nebola taká skvelá atmosféra.

Súťaže sa zúčastnilo 132 osôb (súťažiaci, korepetítori, pedagógovia, odborná porota a realizačný štáb). Odznelo 69 slovenských hudobných diel.

Súťažilo sa vo všetkých hudobných nástrojoch, speve a komorných zoskupeniach a v každej zo šiestich kategórií o kolekciu troch cien:

1. miesto - Cena za najlepšiu interpretáciu diela slovenského autora (hlavná cena)
2. miesto - Cena Hudobného centra
3. miesto - Cena mesta Rajec

Víťazi v každej kategórii získali vecné ceny a výrazní ocenení interpreti po dohode s odbornou porotou zloženou výhradne z hudobných skladateľov, v roku 2023 to boli Mgr. art. Peter Javorka, PhD. (predseda poroty), Mgr. art. Peter Machajdík, Doc. MgA. Jan Grossmann , Mgr. art. Viliam Gräffinger, získajú autorské skladby popredných slovenských hudobných skladateľov.

Na 14. ročníku Rajeckej hudobnej jari získali 1. miesto Radoslava Jasenčáková (SZUŠ Banská Bystrica), Pavlína Eliašová (ZUŠ Ilava), Michal Kováčech (ZUŠ L. Árvaya Žilina), Vanesa Bortníková (SZUŠ Kapušany), Nina Isteníková (SZUŠ Briosso Žilina), Hugo Pavelka a Jozef Veselka (ZUŠ J. Kresánka Bratislava).

Cenu Spoločnosti Mariána Vargu pre najlepšie klavírne výkony získali Nela Mašlejová (OZ Podpora umenia Poprad) a Alexander Zanis (ZUŠ Nové Zámky).

Zvláštnu cenu poroty pre sláčikové nástroje získal Michal Kováčech perfektným výkonom v hre na husliach.

**Titul laureáta** (absolútneho víťaza celej súťaže) získala **Vanesa Bortníková** v hre na violončele, ktorá predviedla fantastický výkon.

Naši žiaci síce nevyhrali žiadne prvé miesto, ale získali dovedna tri 3. miesta Nela Hajstrová, Adam Rusnák a Natália Kořínková. A získali aj štyri čestné uznania (Cena ISCM) Kvetoslava Macková, Ema Dávidíková, Peter Langa a Petra Blunárová. Touto cestou im aj ich pedagógom srdečne blahoželám. Veľká vďaka patrí aj korepetítorom z našej školy Bc. Eve Rajtárovej, Mgr. Martine Sandánusovej a Bc. Marekovi Milovi.

Sprievodnou akciou je výnimočný projekt, jedinečný svojho druhu v celej strednej Európe - **Koncert víťazov Rajeckej hudobnej jari v Bratislave a Viedni.**

Premiéra **Koncertu víťazov Rajeckej hudobnej jari 13. ročníka** sa uskutočnila 5. 6. 2023 v Dvorane Vysokej školy múzických umení v Bratislave a v Slovenskom inštitúte vo Viedni 6. 6. 2023. Odznelo 10 nových premiér diel slovenských autorov Petra Machajdíka, Martiny Kachlovej, Jany Kmiťovej, Viliama Gräffingera, Jána Grossmanna, Jozefa Podprockého a Ladislava Kupkoviča. Našu školu reprezentovala Petra Blunárová v hre na trúbke z triedy Mgr. art. Juraja Hodasa, klavírna spolupráca Bc. Marek Milo. Koncerty v Bratislave aj Videni sa stretli s mimoriadnym ohlasom.

**PREZENTÁCIA ŠKOLY PO ODBOROCH**

***II.***

***HUDOBNÝ ODBOR***

Do hudobného odboru nastúpilo **400** žiakov. Počas školského roku 2022/2023 sa žiaci hudobného odboru prezentovali na plánovaných koncertoch školy ako aj triednych besiedkach.

V tomto školskom roku sme na žiadosť rodičov žiakov školy opäť zrealizovali školské interpretačné súťaže vo všetkých oddeleniach **hudobného odboru**. Takmer všetci žiaci na nich predviedli skladby povinné i skladby podľa vlastného výberu. **Súťaže *(gitarová, sláčiková, klavírna, dychových a bicích nástrojov, v sólovom speve, akordeónová***) sa stretli s mimoriadne priaznivým ohlasom žiakov, ktorí mali možnosť v rámci určených kategórií porovnať svoju hráčsku vyspelosť s ostatnými súťažiacimi. Umelecká rada na svojom zasadnutí po skončení súťaží analyzovala pozitívne i negatívne stránky a rozhodla sa v nasledujúcom školskom roku v realizácii súťaží pokračovať.

Pedagógovia klavírneho oddelenia sa zúčastnili vzdelávacie podujatia organizované konzervatóriom Žilina pre učiteľov ZUŠ pod názvom **PIANO** **FORUM** prebiehalo cez víkend v štyroch stretnutiach. Odborné prednášky a tvorivé workshopy boli veľmi nápadité, plné nových podnetov a inšpirácií. Niektorí pedagógovia využili aj otvorené hodiny so žiakmi s profesormi konzervatória V Žiline. Účasť bola dobrovoľná, zúčastnili sa ich: Šimeková, Jurdíková ,  Podhradská

**Festival laureátov medzinárodných súťaží (7. ročník)**

Projekt bol vytvorený riaditeľom školy PaedDr. Mariánom Remeniusom v spolupráci s Hudobným centrom v Bratislave. Sú to koncerty (recitály) úspešných mladých interpretov, ktorí sa stali laureátmi medzinárodných hudobných súťaží. Festival sa skladá z jesennej a jarnej časti. Takto chceme, aby mali naši žiaci možnosť stretnutia s tým najlepším, čo súčasná hudobná scéna v interpretácii mladými umelcami ponúka.

V jesennej časti **27.10.2022** sa predstavili **Silvia Macejová /saxofón/ Andrej Simanchuk /saxofón/ a Peter Dekrét /klavír/**

V jesennej časti vystúpilo **7.12.2022 *Duo Charis*** /violončelo a klavír/

**Kristína Koneval – vilončelo a Miriam Gašparíková - klavír.**

Verejné koncerty: 7

Absolventské koncerty: 4

***Na škole pôsobili súbory:***

Violončelový súbor **„Bzučko“** – pod vedením O. Pažickej, DiS.art.

Hudobná kapela **„Pollux“** – pod vedením Bc. J. Jankecha a I. Gajana

„**Orchester ZUŠ“** - pod vedením Bc. J. Hodasa, DiS. art

***Aktivity hudobného odboru :***

**19. 10.** Verejný koncert žiakov školy

**20. 10.** Úcta k starším – vystúpenie (Jakubíková)

**23.11.** Verejný koncert žiakov školy

**7.12.** Mikulášsky koncert pre MŠ Rajec (Pažická)

**11.12.** Vianočná výročná schôdza členov SZV – vystúpenie

**14.12.** Koncert orchestra ZUŠ pre MŠ a ZŠ Konská

**15.12** Centrum sociálnych služieb TAU Turie – vianočné vystúpenie (Gambošová, Jankech)

**15.12.** Vianočný koncert Základnej umeleckej školy Rajec

**8.02.** Koncert komorných zoskupení

**15.02.** Školská interpretačná súťaž v hre na husle

**16.02.**Školská interpretačná súťaž v hre na gitare

**22.02.** Koncert žiakov prípravného štúdia a 1. ročníka

**24.02.** Školská interpretačná súťaž v hre na violončele

**15.03.**Školská interpretačná súťaž v hre na klavíri

**5.04.**Školská interpretačná súťaž v hre na dychové a bicie nástroje

**12.04.** Absolventský koncert žiakov 4. ročníka 2. časti základného štúdia

**26.04.** Absolventský koncert žiakov 4. ročníka 2. časti základného štúdia

**28.04** Oslobodenie mesta Rajec – vystúpenie (Jakubíková)

**18.05. Rajecká hudobná jar (14. ročník)**

**22.05.** Školská interpretačná súťaž v speve

**23.05.** Koncert orchestra pre MŠ Rajec

**24.05.** Absolventský koncert žiakov 4. ročníka 1. časti základného štúdia

**29. 05.** Školská interpretačná súťaž v hre na akordeón

**31.05.** Absolventský koncert žiakov 4. ročníka 1. časti základného štúdia

**2.06.** Koncert orchestra pre MŠ a ZŠ Konská

**5.-6.06 Koncert víťazov RHJ v Bratislave a Viedni**

**7.06.** Koncert orchestra ZUŠ

**15.06** Centrum sociálnych služieb TAU Turie – vystúpenie (Jankech)

**23.06 Koncert populárnej hudby** (námestie SNP Rajec)

***Súťaže:***

|  |  |  |  |
| --- | --- | --- | --- |
| ***Dát.*** | ***Názov súťaže:*** | ***Pedagóg, korepetítor:*** | ***Výsledky:*** |
| *10.11* | *Celoslovenská spevácka súťaž „Jesienka 2022“* | *PaedDr. Katarína Macková, PhD.; Bc. Eva Rajtárová* | ***Alexandra Rajtárová: strieborné pásmo v „D“ kategórií*** |
| *30.11* | *Dni Miloša Ruppeldta 2022* | *Mgr. art. Juraj Hodas; Bc. Marek Milo* | ***Petra Blunárová: čestné uznanie v 2.kategórií*** |
| *12.02* | *Modrý svet očami umenia 2023 /Bardejov/* | *Mgr. Anna Križanová; Mgr. Katarína Podhradská; Bc. Eva Rajtárová* | ***Nina Tepličancová: strieborné pásmo; Nela Tepličancová: bronzové pásmo; Aneta Hollá: zlaté pásmo; Nela Hálková: bronzové pásmo*** |
| *17.03* | *Celoslovenská spevácka súťaž „Stančeková Prievidza 2023“* | *PaedDr. Katarína Macková, PhD.; Bc. Eva Rajtárová* | ***Kvetoslava Macková: zlaté pásmo v 2. kategórií*** |
| *29.03* | *Celoslovenská spevácka súťaž „Vokálna jar 2023“* | *Mgr. Karol Kašík; Bc. Silvia Balvonová;, Bc. Eva Rajtárová* | ***Rebeka Dúbravková: bronzové pásmo v 3.kategórií***  ***Vanesa Melichová: bronzové pásmo v 3.kategórií*** |
| *21.04* | *„DYCHTALENT 2023“* | *Mgr. art. Juraj Hodas; Bc. Marek Milo* | ***Šimon Dobeš: čestné uznanie v 3. kategórií*** |
| *25.04* | *„ZEMPLÍN POP 2023“* | *Bc. Jaroslav Jankech; Mgr. art. Igor Gajan* | ***Súbor POLLUX: strieborné pásmo*** |
| *27.04* | *Celoslovenská súťažná prehliadka v sólovej a v komornej hre na saxofóne* | *Anton Gamboš, DiS. art.*  *Ing. Peter Jakubík*  *Bc. Marek Milo* | ***Kristína Jánošíková: strieborné***  ***pásmo***  ***Natália Kořínková: strieborné pásmo***  ***Juraj Čerňanský: 1. miesto v zlatom pásme***  ***Martin Kupšo: bronzové pásmo*** |
| *11.05* | *„Novácky talent 2023“* | *Bc. Jaroslav Jankech; Mgr. art. Igor Gajan* | ***Súbor POLLUX: bronzové pásmo*** |
| *18.05* | *Rajecká hudobná jar* | *Bc. Jaroslav Jankech* | ***Adam Rusnák: 3. miesto v II. kategórií*** |
| *18.05* | *Rajecká hudobná jar* | *Oľga Pažická, DiS. art.*  *Bc. Eva Rajtárová* | ***Kvetoslava Macková: čestné***  ***uznanie v II. kategórií*** |
| *18.05* | *Rajecká hudobná jar* | *Oľga Pažická, DiS. art.*  *Mgr. Martina Sandanusová* | ***Nela Hajstrová: 3. miesto v I. kategórií*** |
| *18.05* | *Rajecká hudobná jar* | *Ing. Peter Jakubík*  *Bc. Marek Milo* | ***Ema Dávidíková: čestné***  ***uznanie v I. kategórií*** |
| *18.05* | *Rajecká hudobná jar* | *Mgr. art. Juraj Hodas*  *Bc. Marek Milo* | ***Petra Blunárová: čestné***  ***uznanie v V. kategórií*** |
| *18.05* | *Rajecká hudobná jar* | *Anton Gamboš, DiS. art.*  *Bc. Marek Milo* | ***Natália Kořínková: 3. miesto***  ***v III. kategórií*** |
| *18.05* | *Rajecká hudobná jar* | *PaedDr. Miroslava Jurdíková* | ***Peter Langa: čestné uznanie v II. kategórií*** |
| *25.05* | *Saxoklarinetiáda v Bojniciach* | *Anton Gamboš, DiS. art.*  *Ing. Peter Jakubík*  *Bc. Marek Milo* | ***Kristína Jánošíková: strieborné***  ***pásmo***  ***Natália Kořínková: strieborné pásmo***  ***Juraj Čerňanský: 1. miesto zlaté pásmo***  ***Martin Kupšo: bronzové pásmo*** |
| *25.05* | *Celoslovenská klavírna súťaž v Starej Ľubovni* | *Mgr. Kristína Šimeková; Mgr. Katarína Podhradská; Mgr. Martina Sandanusová* | ***Dorota Martinkovičová: čestné uznanie***  ***Aneta Hollá: čestné uznanie***  ***Tatiana Strhárová: bronzové pásmo*** |
| *26.05* | *Euromusette- Goldentango 2023*  *Rajecké Teplice* | *Anna Jakubíková, DiS. art.* | ***Dorota Jašák: zlaté pásmo*** |
| *7.06* | *Festival komornej hry Čadca* | *Mgr. Iveta Vašková* | ***Pavol Rybár; Ivona Horníková: strieborné pásmo*** |
| *16.06* | *Detvianska zlatá struna 2023*  *Celoslovenská súťaž* | *Oľga Pažická, DiS. art.*  *Mgr. Martina Sandanusová* | ***Adriana Lipková: strieborné pásmo v 1. kategórií***  ***Natália Valeková: bronzové pásmo v 2. kategórií*** |

***III.***

***TANEČNÝ ODBOR***

V školskom roku 2022/2023 študovalo v tanečnom odbore pod vedením ***Mgr.art. Zuzana Romančíková*** spolu 80 žiakov – dievčat.

V prvom polroku vyučovali predmety tanečného umenia Mgr. Mária Žideková a Bc. Dominika Šuhajdová, ktoré zastupovali pani učiteľku Mgr. art. Zuzanu Romančíkovu počas dlhodobej práceneschopnosti. Cieľom pedagógov bolo realizovať výchovno-vzdelávaci proces a organizačne zabezpečiť bezproblémový chod tanečného odboru. V druhom polroku prevzala činnosť a vedenie tanečného odboru p. uč. Romančíková, ktorá sa vrátila do pracovného pomeru. Nakoľko obdobie druhého polroka ( skráteného o prázdniny a rôzne sviatky ) nebolo časovo dostačujúce pre vytvorenie väčšieho tanečného projektu, účasť žiakov na tanečnej súťaži, či zrealizovanie verejného záverečného koncertu TO, zrealizovala p.uč. Romančíková začiatkom júna videokoncert, prostredníctvom ktorého prezentovali všetci žiaci TO výsledky svojej práce v nacvičených choreografiách. Videá boli adresované hlavne rodičom žiakov, avšak fotografie z nich ako i najlepšie tanečné výstupy sú dostupné aj na webstránke školy, či webstránke tanečného odboru.

Počet žiakov v šk.roku 2022/2023 : 80 dievčat, 0 chlapcov

Absolventi : Ella Kollarová 4./1./1.

Všeci žiaci prípravného štúdia : úspešne absolvovali

Všetci žiaci 1. a 2. časti / 1.stupňa : prospeli s vyznamenaním

Veríme, že celková situácia v školskom roku 2023/2024 nám bude viacej priať a umožní nám účasť na všetkých plánovaných akciách, na ktoré sa už teraz tešíme.

***IV.***

***VÝTVARNÝ ODBOR***

V školskom roku 2022/2023 študovalo vo výtvarnom odbore 154 žiakov, z toho:

- 6 žiakov PŠ

- 6 absolventov primárneho umeleckého vzdelania

- 12 absolventov nižšieho sekundárneho umeleckého vzdelania

**VYUČUJÚCI**

**PaedDr, Marián Remenius** : 12 žiakov, 2 žiaci PŠ

**Mgr. Martin Kšiňan**: 63 žiakov, z toho 4 absolventi primárneho umeleckého vzdelania a 4 absolventi nižšieho sekundárneho umeleckého vzdelania, 2 žiaci PŠ

**Mgr.Júlia Chovančíková**: 66 žiakov, z toho 2 absolventi primárneho umeleckého vzdelania a 8 absolventov nižšieho sekundárneho umeleckého vzdelania, 1 žiak PŠ

**Mgr.Katarína Poláčeková**: 13 žiakov, 1 žiak PŠ

**SÚŤAŽE**

V medzinárodnej súťaže „Barbara Petchenik Children’s World Map Competition 2023“ DETSKÁ MAPA SVETA, organizovanej Medzinárodnou kartografickou asociáciou (ICA), **patrili medzi ocenené práce v slovenskom kole diela týchto naších žiakov:**

*III. kategória (9 – 12 rokov):*

Pavol Rybár, 10 r., Kristína Prut-Hlušak, 12 r., Liliena Rybárová, 11 r., Veronika Smudová, 11r.,

*IV. kategória (nad 12 rokov):*

Katarína Dudáková, 13r., Mária Šáleková, 14 r., Lucy Emilia Solange Clavier, 13 r.,

Veľmi potešujúca správa ku nám dorazila z mesta Trstená, ktoré organizovalo ďalší ročník celoslovenskej súťaže EKOPOSTER. Je to súťaž vo výtvarnej tvorbe kolektívov žiakov základných škôl, žiakov gymnázií s osemročným vyučovaním a žiakov ZUŠ. Žiakom našej školy sa podarilo uspieť hneď vo viacerých kategoriách a to nasledovne:

ZUŠ 2. kategória

**1. miesto**

**Lucy Clavier, Katarína Dudáková** - ́ ́Extinguish them all ́ ́ - triptych WARHOLIZED

ZUŠ 3. kategória

**1. miesto**

**Sofia Uhliariková, Dominika Harantová, Nina Mária Bellanová** – Piňata osudu

**2. miesto**

**Anett Macáková, Michal Židek** - ́ ́Come dine with me ́ ́- triptych – WARHOLIZED

**3. miesto**

**Mária Šáleková, Monika Kráľová** – ́ ́What a wonderful word ́ ́ triptych – WARHOLIZED

Rovakú radosť máme aj zo slov predsedu poroty súťaže, pána Hieronýma Balka, ktoré odzneli v celkovom hodnotení súťaže. Z hodnotenia vyberáme: "Stručne môžeme zhodnotiť, že sme uprednostnili snahy o vyzdvihnutie grafickosti a hľadanie nových výrazov tlačeného artefaktu. Z tohto pohľadu sme posudzovali a vysoko hodnotili práce ZUŠ z Rajca. Nielen za grafické a ideové predstavenie, ale aj výnimočný zámer programového uplatnenia pedagóga. Za využitie charakteristických odborných prejavov a za tvorivé snahy napojenia klasických výtvarných názorov na nové trendy akčného umenia. Výtvarno-tvorivá nápaditosť sa dopĺňa navzájom. Vyjadrenie žiakov je priamo úmerné vedeniu učiteľov. Neopakovateľná nápaditosť diela s názvom „Piňata osudu“ výnimočne dosahuje až filozofické vyjadrenie. Veľmi vhodne je vybratý formát a jeho situovanie na dĺžku. Uspokojujúcim poznatkom je aj prepájanie klasických výtvarných spôsobov upravených grafickým programom v počítači až do výslednej podoby, čo dokazuje kvalitnú prácu odborných učiteľov. “

**FRIVALDSKÉHO PRÍRODOVEDNÁ ILUSTRÁCIA 2O22**

Máme za sebou prvý ročník celoslovenskej výtvarnej súťaže Frivaldského prírodovedná ilustrácia. Súťaž organizujeme v spolupráci s mestom Rajec. Súťaž je pomenovaná na počesť rajeckého rodáka, **Jána Frivaldského**, významého prírodovedca európskeho formátu. Aktuálny ročník dopadol viac ako úspešne.

Do školy nám prišlo viac ako 2200 prác z viac ako 110 škôl.  Nie je to však iba o počte. Práce, ktoré mala odborná porota možnosť hodnotiť sa vyznačovali vysokou úrovňou kvality a výtvarného podania. Z tohto (potešiteľného) dôvodu, bolo niekedy udeľovanie ocenení viac ako náročné. Potvrdil sa nám predpoklad, s ktorým sme pri organizovaní súťaže rátali – na Slovensku je veľké množstvo výtvarne nadaných detí. Nás mimoriadne teší, že medzi toľkými dielami sa nestratili ani výtvory našich žiakov. V kategórii žiakov do 7. rokov získala v zoologickej ilustrácii **1. mesto Nelka Zadňančinová**, v kategórii 8 -11 rokov získala v botanickej ilustrácii  **2. miesto Nina Tabačková** a rovnako v botanickej ilustrácii uspeli aj na **3. mieste Mária Šáleková ( kat. 12-15 r.) a Margaréta Macková (kat. nad 16 rokov).** Ocenením žiakom srdečne gratulujeme a už sa spoločne tešíme na ďalší ročník FPI.

Výstavu víťazných diel si obyvatelia a návštevníci Rajca mohli pozrieť vo februári v priestoroch Starej radnice.

Z ďalších súťaží do ktorých sme sa zapojili vyberáme: Vesmír očami detí, Ríša fantázie, Povesti o jaskyniach.

**Žiaci prijatí do stredných umeleckých škôl**

**Lucia BARČIAKOVÁ -** Stredná súkromná umelecká škola v Žiline

**Emma BARÁNKOVÁ -** Stredná súkromná umelecká škola v Žiline

**Mária ŠÁLEKOVÁ -** Stredná súkromná umelecká škola v Žiline

**Alexandra KOSPEROVÁ -** Stredná súkromná umelecká škola v Žiline

**Natália MORAVČÍKOVÁ -** Stredná súkromná umelecká škola v Žiline

Rovnakú radosť máme aj z toho, že naša bývala žiačka Katarína ŠÁLEKOVÁ bola prijatá na Fakultu umenia Ostravskej univerzity.

**Ďaľšie aktivity:**

* výzdoba interiéru školy
* vianočná výzdoba výkladov obchodného domu Tesco. Námety výzdoby sa každoročne obmieňajú. Tentokrát prácam dominovala pocta rajeckému rodákovi – významnému predstaviteľovi slovenskej výtvarnej moderny Vladimírovi Kompánkovi. Okrem diel venovaných tomuto významnému maliarovi naši žiaci zachytili aj charakteristické a známe miesta z Rajeckej doliny.
* príprava plagátov a propagačných materiálov
* celoročná expozícia prác žiakov v priestoroch školy
* výstava absolventov a žiakov v priestoroch Starej Radnice

***V.***

***Záver:***

Ďakujem všetkým pedagógom Základnej umeleckej školy za úsilie, ktoré vynaložili na prípravu žiakov v školskom roku 2022/2023, nepedagogickým pracovníkom a zamestnancom školy, ktorí sa nezištne podieľali na plnení úloh, nášmu zriaďovateľovi Mestu Rajec a Rade školy a Rade rodičov pri ZUŠ za spoluprácu, podporu a pomoc pri riešení problémov.